88 
dette ikke villet lykkes, og han opstiller den Formodning, at 
Grunden til Uregelmæssighederne kunde være Landets ulige og 
meget hurtigt fremskridende Opdyrkning, 
En nærmere Betragtning viser imidlertid, at der er en stor 
Deel Misligheder ved det ovenanførte theoretiske Schema. Theo- 
rien tillader nemlig langt mere indviklede Tilfælde end dem, 
som ere optagne i Schemaet; thi forestiller man sig Regnen 
paa Jorden som fordeelte i tre Ringe af foranderlig og uregel- 
mæssig Form, er der Intet til Hinder for, at en Regnring under 
sine Vandringer kan omfatte eet og samme Sted to eller tre 
Aarstider efter hinanden, og dette maa Schemaet lade reent ude 
af Betragtning; men et saadant Forhold kan, hvor det indtræffer, 
bevirke, at Regnmængden i to eller tre paa hinanden følgende 
Aarstider bliver næsten den samme.  Fordrer nu en nøiagtig 
Bestemmelse af den aarlige Regnmængde en temmelig lang Aar- 
række af lagtiagelsen, saa vil dette endnu mere finde Sted ved 
Aarstidernes Regnmængder, og det bliver da tilfældigt i hvilken 
af to næsten lige regnfulde Aarstider den største Regnmængde 
falder. Vil man støtte sig til den Maaned, hvori Regnen har 
Maximum, bliver Usikkerheden endnu større, og det lader sig 
neppe gjøre at angive Grændserne for KRegnbælterne, uden at 
anvende en vis Vilkaarlighed til Gunst for Schemaet. Men dette 
Schema har endnu den, som mig synes, store Feil, aldeles at 
undertrykke Indflydelsen af de locale Forhold; men disse have 
maaskee en temmelig stor Virkning paa Regnfordelingen, hvilket 
man efter forskjellige Erfaringer har Grund til at vente, navnlig 
har Stadsingenieur Colding efter 12 Aars Iagttagelser af Regnen 
i Nærheden af Kjøbenhavn paaviist, at Regnmængden i Vangede 
og Vandløse er 11 pCt. større end i Botanisk Have, Peblinge- 
søen og Emdrup, og at medens den stærkeste Regn paa de tre 
sidste Steder falder i August, er det paa de to første i October. 
Ere locale Indflydelser saa kjendelige i vort flade og eensformige 
Land, kan man vente dem i en ganske anden Udstrækning i det 
af Floder og Bjerge gjennemskaarne Nordamerika. Men der er 
